CELEX: 62016CA0020
Language: fi
Date: 2017-06-22 00:00:00
Title: Asia C-20/16: Unionin tuomioistuimen tuomio (kymmenes jaosto) 22.6.2017 (ennakkoratkaisupyyntö, jonka on esittänyt Bundesfinanzhof – Saksa) – Wolfram Bechtel ja Marie-Laure Bechtel v. Finanzamt Offenburg (Ennakkoratkaisupyyntö — Työntekijöiden vapaa liikkuvuus — Jostakin muusta jäsenvaltiosta kuin asuinvaltiosta saadut tulot — Progressioehtoinen vapautusmenetelmä asuinvaltiossa — Vanhuuseläke- ja sairausvakuutusmaksut, jotka on pidätetty jostakin muusta jäsenvaltiosta kuin asuinvaltiosta saaduista tuloista — Vakuutusmaksujen vähentäminen — Ehto välittömän taloudellisen yhteyden puuttumisesta verosta vapautettuihin tuloihin)

21.8.2017   
            
            
               FI
            
            
               Euroopan unionin virallinen lehti
            
            
               C 277/12
            
         Unionin tuomioistuimen tuomio (kymmenes jaosto) 22.6.2017 (ennakkoratkaisupyyntö, jonka on esittänyt Bundesfinanzhof – Saksa) – Wolfram Bechtel ja Marie-Laure Bechtel v. Finanzamt Offenburg
   (Asia C-20/16) (1)
   
   ((Ennakkoratkaisupyyntö - Työntekijöiden vapaa liikkuvuus - Jostakin muusta jäsenvaltiosta kuin asuinvaltiosta saadut tulot - Progressioehtoinen vapautusmenetelmä asuinvaltiossa - Vanhuuseläke- ja sairausvakuutusmaksut, jotka on pidätetty jostakin muusta jäsenvaltiosta kuin asuinvaltiosta saaduista tuloista - Vakuutusmaksujen vähentäminen - Ehto välittömän taloudellisen yhteyden puuttumisesta verosta vapautettuihin tuloihin))
   (2017/C 277/15)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Valittajat: Wolfram Bechtel ja Marie-Laure Bechtel
   
      Vastapuoli: Finanzamt Offenburg
   
      Tuomiolauselma
   
   SEUT 45 artiklaa on tulkittava siten, että se on esteenä pääasiassa kyseessä olevan kaltaiselle jäsenvaltion lainsäädännölle, jonka mukaan kyseisessä jäsenvaltiossa asuva mutta jonkin muun jäsenvaltion julkishallinnon palveluksessa työskentelevä verovelvollinen ei voi asuinvaltiossaan vähentää tuloveron perusteesta työskentelyvaltiosta saamastaan palkasta pidätettyjä vanhuuseläke- ja sairausvakuutusmaksuja, vaikka vähennys voidaan tehdä hänen asuinvaltioonsa maksettujen, näihin rinnastettavien sosiaalivakuutusmaksujen perusteella, kun näiden kahden jäsenvaltion välillä kaksinkertaisen verotuksen välttämiseksi tehdyn sopimuksen mukaan palkkaa ei veroteta työntekijän asuinvaltiossa vaan sen katsotaan vain korottavan muihin tuloihin sovellettavaa verokantaa.
   
      (1)  EUVL C 118, 4.4.2016.